Kamastos piliakalnis
Kamastos piliakalnis, dar žinomas kaip Švedų kalnas, Bubka – piliakalnis Molėtų rajono savivaldybės teritorijoje, į vakarus nuo Kamastos, Giedraičių seniūnija. Pasiekiamas iš plento  172  Raudondvaris–Giedraičiai–Molėtai  Tumenčiznoje pasukus į dešinę šiaurėn, Užugiriuose pasukus į kairę šiaurės vakarų kryptimi link Vėdarų, juose, už nuolat negyvenamos sodybos kairėje, pavažiavus į dešinę šiaurės rytų kryptimi pro sodybą vos žymiu lauko keliuku palei žemas paežerės pievas 700 m – yra 30 m į dešinę pietuose nuo šio keliuko, prieš jam įlendant į jauną alksnyną, už alksniais apaugusio griovio.